Ir-Regolament tal-Kummissjoni (KEE) Nru 1474/2000
tal-10 ta’ Lulju 2000
li jiddeċiedi l-ammonti mnaqqsa ta’ komponenti agrikoli u dazji addizzjonali applikabbli mill-1 ta’ Lulju 2000 għall-importazzjonijiet fil-Komunità ta’ ċerti oġġetti koperti mir-Regolament tal-Kunsill (KE) Nru 3448/93 skond Ftehim proviżorju bejn l-Unjoni Ewropea u l-Iżrael
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti kummerċjali applikabbli għall-ċerti oġġetti li jirriżultaw mill-ipproċessar ta’ prodotti agrikoli [1], kif l-aħħar emendat permezz tar-Regolament (KE) Nru 2491/98 [2], u b’mod partikolari l-Artikolu 7 tiegħu,
Billi:
(1) Sakemm jidħol fis-seħħ tal-Ftehim Ewro-Mediterraneju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-Istat ta’ Iżrael, minn naħa l-oħra, iffirmat fi Brussel fl-20 ta’ Novembru 1995, Ftehim Proviżorju bejn il-Komunità Ewropea Komunità Ewropea tal-Faħam u l-Azzar, minn naħa waħda, u l-Istat ta’ Iżrael, minn naħa l-oħra, fuq il-kummerċ u l-miżuri li jakkumpanjawħ kien iffirmat fit-18 ta’ Diċembru 1995 [3] u daħal fis-seħħ fl-1 ta’ Jannar 1996. Dan il-ftehim jistipula fil-limiti tal-kwoti għall-riduzzjonijiet fil-komponent agrikolu għall-ċerti prodotti agrikoli proċessati.
(2) Ir-Regolament tal-Kunsill (KE) Nru 1981/94 tal-25 ta’ Lulju 1994 li jiftaħ u jaħseb għall-amministrazzjoni tal-kwoti tat-tariffi tal-Komunità għall-ċerti prodotti li joriġinaw fl-Alġerija, Ċipru, l-Eġittu, l-Iżrael, il-Ġordan, Malta, l-Marokk, ix-Xatt tal-Punent tax-Xmara Ġurdan u l-Istrixxa ta’ Gaża, t-Tunisija u t-Turkija, u li jipprovdi regoli ġenerali għall-estensjoni u l-adattament ta’ dawn il-kwoti tat-tariffi [4], kif l-aħħar emendat permezz tar-Regolament (KE) Nru 563/2000 [5], fetaħ il-kwoti li fi ħdanhom ċerti prodotti agrikoli proċessati li joriġinaw f’Iżrael jingħataw tnaqqis fil-komponenti agrikoli. Il-komponenti agrikoli mnaqqsa u d-dazji addizzjonali għandhom jiġu ffissati.
(3) Ir-Regolament tal-Kummissijoni (KEE) Nru 1460/96 [6], emendat permezz tar-Regolament (KE) Nru 2495/97 [7], jwaqqaf regoli dettaljati għall-applikazzjoni ta’ arranġamenti kummerċjali preferenzjali applikabbli għall-ċerti oġġetti li jirriżultaw mill-ipproċessar tal-prodotti agrikoli, li ssir riferenza għalihom fl-Artikolu 7 tar-Regolament (KE) Nru 3448/93,
ADOTTAT DAN IR-REGOLAMENT:
Artikolu 1
Mill-1 ta’ Lulju 2000, il-komponenti agrikoli mnaqqsa applikabbli għall-importazzjonijiet ta’ oġġetti koperti mir-Regolament (KE) Nru 3448/93 li għalihom riduzzjoni fil-komponent agrikolu huwa stipulat fil-Ftehim Proviżorju konkluż mal-Iżrael u d-dazji addizzjonali mnaqqsa korrispondenti għandhom jiġu ffissati fl-Annessi għall-dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Lulju 2000.